Pink Lipstick

Yoo Ga-eun (Park Eun-hye) adalah gadis manis yang berkahwin dengan kekasih hatinya di kolej, Park Jung-woo (Lee Joo-hyun). Bagaimanapun, dia kemudiannya mengetahui bahawa suaminya mempunyai hubungan sulit dengan kawan baiknya, Kim Mi-ran (Seo Yoo-jung) dan anak angkat yang mereka ambil sebenarnya anak luar nikah Jung-woo dan Mi-ran. Selepas dia bercerai dengan Jung-woo, Ga-eun bertemu dengan Ha Jae-bum (Park Hwang-hyun) dan akhirnya mereka saling jatuh cinta. Tetapi setelah Ga-eun mengetahui bahawa Jung-woo dan Mi-ran adalah penyebab kejatuhan perniagaan syarikat ayahnya serta menyebabkan abangnya, Sung-eun (Moon Ji-yoon) dipenjarakan sehingga mati, dia membuat keputusan untuk mengetepikan rasa cintanya itu lalu dia merancang untuk membalas dendam terhadap Jung-woo dan Mi-ran. Demi mencapai niatnya untuk membalas dendam, Ga-eun bertunang dengan Maeng Ho-geol (Dokgo Young-jae), seorang pengusaha kaya raya yang mempunyai syarikat peruncitan pakaian yang besar, yang juga merupakan pak cik Jae-bum.